 Proza - : - Castelul din Ronaszek (iii) de mihai traista : - Castelul din Ronaszek (iii) de mihai traista"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Castelul din... (Proza) > Castelul din... (Proza) > Castelul din... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14025752 index.html' > Vizionari: 659 > Castelul din Ronaszek (iii) proza [ ] Frumoasa Darka - - - - - - - - - - - - - - - - - - - - - - - - - de mihai traista [mihaylo ] 2013-03-10 | | CAP. 3 FRUMOASA DARKA Domnisoarele din lumea buna, adica din familii instarite, fie ca parintii lor apartineau nobilimii, fie ca s-au imbogatit, nu conteaza cum, banii si aurul acopereau toate celalalte neajunsuri, erau considerate de catre fetele ale caror parinti isi castigau painea conform cuvintelor prin care Creatorul l-a blestemat pe om: "Cu osteneala sa te hranesti in toate zilele vietii tale!...", cu alte cuvinte despre fiicele minerilor, butinarilor si taranilor, ca fiind lenese. Altfel nici nu se putea. O fata ai carei parinti trudesc din zorii zilei pana noaptea tarziu pentru un trai cat de cat decent, o asemenea fata deprinsa cu munca din frageda copilarie nu era in stare sa deosebeasca lenea de lipsa de ocupatie, care este atat de frustranta si plictisitoare, o vesnica cautare a ceva... Frumoasa Darka, cu toate ca apartinea lumii celor instariti, facand parte din categoria fetelor fara ocupatie, nu se simtea deloc frustata nici plictisita, stia sa guste placerea zabavei. "Cand nu ai ce face priveste spre ferestrele lui Dumnezeu", o povatuia deseori bunica Halea din Kolomeia. Astfel contempland "ferestrele lui Dumnezeu", fata nu se plictisea, ba dimpotriva se simtea mereu fericita, insa cat contribuiau la aceasta fericire "ferestrele lui Dumnezeu" si cat ochii senini ai tanarului Antal Kurukz sau vorbele alese cu grija ale pictorului Andrzej... nici ea nu ar fi putut spune. Andrzej aproape a cucerit-o prin statornicia si incapatanarea sa, s-ar putea spune ca i-a castigat bunavointa prin comportamentul sau curtenitor, fiind gata sa-i sara in ajutor, sa-i ofere tot ce isi dorea ghicindu-i parca gandurile, dar cel mai mult o fascinau povestirile sale. Cu toate ca tatal ei era un negutator destul de bogat, nu facea parte din sleahta poleaca si nu dadea prea mare atentie educatiei copiilor sai, punand mai mult accentul pe asa zisa "scoala a vietii". "Daca vor sti sa sprehaie pe svabeste si sa-si iscaleasca numele, se cheama ca sunt scoliti", hotari Adam Szukala si nu se abatu de la hotararea sa. insa mama lor a mers mai departe si i-a invatat sa citeasca folosindu-se de "Pan Tadeusz" al lui Adam Bernard Mickiewicz, singura carte pe care familia Szukala o avea in casa, in afara catorva carti religioase cum ar fi "Apostolul" "Liturghierul", doua editii ale "Ceaslovului" si "Molitfelnicul" toate in limba latina din care negustorul de abia daca silabisea cate ceva, mai aveau si o "Psaltirie" in rusa veche de care nu se atingea nimeni. Mai tarziu, bunica Halea din Kolomeia le va largi orizontul cunoasterii prin opera poetului si filosofului Grigore Savici Skovoroda pe care il considera ca fiind unul din cei mai importanti sfinti ai neamului cazacesc, ea insasi fiind fata comandantului soiniei de cazaci. Darka, la fel ca si fratele sau Lukasz vor purta in suflet, peste ani, povestile despre acest sfant amestecate cu amintirea bunicii Halea si dorul dupa copilarie, caci fiece om traieste de doua ori: odata in copilarie si a doua oara - in amintirea ei. De aceea cand Andrzej i-a povesti prima data despre filosoful Skovoroda, Darka a retrait intreaga ei copilarie, iar pictorul i-a devenit ca un frate, ca un prieten vechi, ca o amintire draga... cu atat mai mult cu cat acesta, nu-i povestea asa, pur si simplu cum o facea bunica Halea, ci parca ii zugravea fiecare intamplare, fiecare scena, fiecare fraza, incat ea inchizand ochii, il zarea pe filosof calatorind cu toiagul in mana si traista pe urma, auzea fosnetul frunzelor, simtea miresmele ierbii si a florilor de camp... iar Andrzej continua sa-i povesteasca atat de frumos, de parca ar fi citit dintr-o carte: - Era intr-o frumoasa dupa amiaza de toamna, mai precis era 29 octombrie 1794. intr-o dumbrava din apropierea satului Pan-ivanivca, in apropiere de orasul Harcov, un om intre doua varste sapa o groapa ca pentru mort. Se vedea pe el ca-i ostenit si imbatranit inainte de vreme, dar trasaturile fetei sale nu erau triste. Zambetul de pe buzele lui si felul in care i se strangeau ridurile de pe frunte, tradau o adanca bucurie ce-o avea-n suflet. Groapa era intr-adevar pentru mort, dar mortul era inca viu si isi sapa singur groapa cu zambetul pe buze. Nu, nu-l condamnase nimeni la moarte pentru vreo talharie si nici nu avea de gand sa se sinucida, ci pur si simplu stia ca a doua zi va muri, a inceput sa povesteasca pictorul. - De unde stia? intreba aproape in soapta fata, de parca se temea sa nu rupa firul, atat de misterios al povestirii. - Greu de spus. Poate Domnul sau isus Hristos, in slujba caruia si-a petrecut intreaga-i viata, i-a dat de stire sau poate pur si simplu stia ca va muri... si tocmai cand Darka vroia sa-i spuna ca bunica ei Helea i-a povestit ceva asemanator despre sfantul Grigore Scovoroda, Andrzej i-o lua inainte: - Numele acestui om era: Grigore Savici Scovoroda - marele intelept, filosof, scriitor si unul din cei mai infocati predicatori ai Evangheliei lui isus, din cati i-a avut vreodata neamul ucrainean. Dupa ce i se paru groapa destul de adanca si pe masura-i, incepu sa presare pe fundul gropii frunze de stejar, pe care toamna cu nevazuta-i mana le pictase cu nuante de culori greu de reprodus. Multumit de cele facute, omul s-a asezat pe marginea gropii sa se odihneasca, dar gandul i-a zburat indata departe spre copilarie si se opri intr-o alta zi din toamna anului 1738. in acea zi Grigore trebuia sa plece pentru prima oara departe de casa, trebuia sa paraseasca satul sau natal si sa mearga la Kiev, unde urma sa invete la Academie. "Cum poate un om sa stie pe unde zboara gandurile altui om, cu atat mai mult ca acesta a trait cu peste o suta de ani inaintea lui", era cat pe ce sa intrebe Darka, dar Andrzej povestea atat de frumos, incat nu indrazni sa-l mai intrerupa, iar tanarul continua povestirea cu acelasi ton cuceritor: - in acea dimineata, de abia se lumina de zi, cand tatal sau il duse-n camp si-l puse sa traga o brazda cu plugul. Grigore trase o brazda lunga si dreapta, ceea ce simboliza ca drumul vietii sale trebuie sa fie lung si drept, ca niciodata nu trebuie sa se abata de la adevar, ci sa mearga drept ca si brazda trasa de el. "Asa m-a pus si pe mine tata, sa trag o brazda, inainte de plecarea mea la Zaporoje in armata cazacilor" - ii spuse taica-sau Sava. Caruta era pregatita inca de cu seara pentru lungul drum ce-i astepta pe cei doi, pana la Kiev. La Academia din Kiev, in scurt timp toti au inceput sa-l placa pe Grigore, care era inzestrat cu talentul muzical si cel scriitoricesc. Dornic de noi cunostinte, serios si din cale afara de harnic, el isi insuseste adanci cunostinte din filozofia antica est-europeana si din literatura universala, invata limba latina, greaca, germana si poloneza. Datorita talentului sau muzical si a vocii sale melodioase, este primit in Corul Capelei Regale din Petersburg. insa dupa trei ani Grigore Skovoroda se intoarce din nou la Academie, unde studiaza poetica, retorica si filozofia. Dupa aceea calatoreste in Ungaria, italia, Polonia, de asemenea studiaza in Universitatea din Munchen, in Universitatea Vidin si Breslau, asculta lectiile in universitatea din Gale, unde in acea vreme miscarea pietistilor era in floare. Aici observa curatenia adevarului evanghelic, care se aprinde ca un foc nestins in inima lui. Cuprins de dor dupa plaiurile natale si dupa neamul sau ucrainean, se intoarce in Ucraina si devine invatator la institutul din Pereiaslav, dar pierde repede acest post din cauza convingerilor sale religioase, care nu erau pe placul clerului bisericesc. Devine profesor particular si preda copiiilor curtenilor bogati. Dupa o vreme primeste un post de profesor la Universitatea din Harcov, insa datorita stilului sau progresiv de a preda intra din nou in conflict cu clerul bisericesc si pierde postul de profesor, dupa ce refuza propunerea conducatorilor bisericii de a deveni un "stalp" al Bisericii Ortodoxe Ruse. Ca raspuns la propunerea acestora Skovoroda raspunde: "Vai preafacutilor! Eu nu doresc sa inmultesc stalpii Babilonului. Sunt si asa prea multi "stalpi neciopliti" in Templul lui Dumnezeu. Eu unul vad sfintenia in voia Domnului nu in hainele preotesti". si de atunci din anul 1769 si pana la moartea sa, Grigorie Savici Skovoroda nu a mai cautat posturi de profesor, ci s-a dedicat intru totul predicarii Evangheliei lui Hristos. Prin el, Dumnezeu a pregatit calea catre o mare trezire spirituala in randul poporului ucrainean. Astfel in tovarasia cainelui sau credincios, cu traista de-a umar, in care erau cateva carti, o Biblie veche, manuscrisele sale si Noul Testament in limba greaca, cu fluierul dupa brau si cu un baston in mana, colinda din sat in sat, din catun in catun, din poarta in poarta, invata copiii saraci, citea oamenilor din Biblie si predica Evanghelia Domnului. Avea multi prieteni peste tot, in fiecare colt al Ucrainei. Prietenii sai proveneau din paturi sociale diferite. De la preotii necorupti, nobili, mari invatati ai vremii, pana la tarani si cazaci, pe acestia din urma ii iubea si ii respecta mai mult. Cutreierand Ucraina in lung si-n lat, Skovoroda in acelasi timp scrie foarte mult. Scrie tratate filosofice, predici, povestiri, cantari, poezii, basme si fabule. Astfel si-a petrecut ultimii 25 de ani in slujba semenilor sai, in slujba neamului sau, in slujba Domnului sau isus Hristos. Adeseori i se ofereau posturi de profesor si de preot, i s-a propus sa traiasca la curte, avea posibilitatea de a deveni bogat si celebru, dar Grigore Savici Skovoroda intotdeauna refuza amabil. Chiar si atunci cand in anul 1887, regina Caterina a ii-a, aproape ca-l implora sa vina sa traiasca la curte. "Fluierul si oile-mi sunt mult mai dragi, chiar decat coroana regala", a fost raspunsul lui Grigore. Pe la mijlocul anului 1794, bolnav si istovit ajunge in satul Pan-ivanivka si intra la un foarte bun prieten. Afland de sosirea filosofului, se strange aproape tot satul pentru a-l asculta. Grigore Skovoroda era vesel, citea si explica din Cuvantul Domnului, canta cantari, iar pe urma a iesit afara si nu s-a mai intors. Catre seara ingrijorat de absenta filosofului, prietenul sau pleaca-n cautarea lui. il gaseste-n dumbrava de la marginea satului, sezand pe marginea unei gropi proaspat sapate. intrebandu-l pentru ce sapase groapa, filozoful raspunse: "A sosit timpul, prietene, sa inchei calatoria mea pe acest pamant!" iar pe urma se intoarse catre acesta si-i spuse: "Te rog ca aici sa fie mormantul meu, iar pe piatra ce-mi veti pune la capatai, sa sapati urmatoarele cuvinte: "Lumea a alergat dupa mine, dar nu m-a prins", termina Andrzej de povestit, iar fata ramase tacuta privind lacul, dar gandurile i-au zburat in trecut la minunatele seri, pe care le-a petrecut impreuna cu bunica Halea... "Fiecare sfant are povestea lui", s-a gandit Antal Kurukz care a ascultat in tacere povestirea lui Andrzej, fara ca ei sa-l observe. El insusi, i-ar fi povestit fetei zeci de astfel de povestiri, cu mult mai frumoase in care bineinteles ar fi aparut o pereche de indragostiti, in povestirea lui Andrzej nici macar nu era vorba de dragoste, iar sfarsiturile lor fericite sau tragice, care mai de care mai emotionante, i-ar fi produs fetei multi fiori. Darka se simtea la fel de bine si in preajma lui Antal cand prelua ea rolul povestitorului, iar el o asculta, cu ochii parca, acei ochi senini care purtau in ei o tristete de nedescris care se intristau si mai adanc cand aparea Andrzej, in ochii caruia apareau doua luminite pe cat de ciudate pe atat de fascinante, atunci Darka devenea nelinistita... | index 'pageview'); 